Įsigalioja 2020-05-18

**LIETUVOS RESPUBLIKOS SVEIKATOS APSAUGOS MINISTRAS** –

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO   
2020 M. BALANDŽIO 29 D. SPRENDIMO NR. V-1018 „DĖL PLANINIŲ STACIONARINIŲ ASMENS SVEIKATOS PRIEŽIŪROS PASLAUGŲ ETAPINIO ATNAUJINIMO IR TEIKIMO ĮSTAIGOJE PLANO RENGIMO REIKALAVIMŲ“ PAKEITIMO**

2020 m. gegužės 11 d. Nr. V-1120

Vilnius

1. P a k e i č i u Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 29 d. sprendimą Nr. V-1018 „Dėl planinių stacionarinių asmens sveikatos priežiūros paslaugų etapinio atnaujinimo ir teikimo įstaigoje plano rengimo reikalavimų“ ir 1 punktą išdėstau taip:

„1. Nustatyti, kad asmens sveikatos priežiūros įstaiga (toliau – įstaiga), nepriklausomai nuo jos pavaldumo ir teisinės formos, norėdama pradėti teikti planines stacionarines asmens sveikatos priežiūros paslaugas (įskaitant dienos chirurgijos paslaugas, paslaugas, teikiamas dienos stacionare, stacionarines medicininės reabilitacijos paslaugas, stacionarines odontologijos paslaugas) (toliau – paslaugos), privalo parengti Planinių stacionarinių asmens sveikatos priežiūros paslaugų etapinio atnaujinimo ir teikimo įstaigoje planą (toliau – Stacionarinių paslaugų atnaujinimo planas).“

2. N u s t a t a u, kad šis sprendimas įsigalioja 2020 m. gegužės 18 d.

Sveikatos apsaugos ministras – valstybės lygio

ekstremaliosios situacijos valstybės operacijų vadovas